dh-unibe/image-text_koenigsfelden-charters-post-1500 huggingface dataset:
Wir, der schultheis und rath
zuͤ Bernn, thuͤnd kund und bekennen
offenlich mit disem brieff, ✳ alls dann
die erwurdige frowe Katherin Trucksaͤssin
von Waldtpurg, aͤptissen zuͤ Kungsvelldn̄,
in willen kōmen, ✳ dieselbe aptye unns
ze ùbergaͤben ✳ unnd dasselb closter guͤttwilligklich, ✳ ungetrungē und umbetrogē
ze verlassen, ✳ usz ursachē in dem
quittung brieff, so sy unns hierumb zuͤ¬
gestellt hatt, ✳ vergriffen, ✳ so wir nùn
dergestalt mitt in ir
und irē ✳ recht
gebnen
vogt, Hansz Aͤscher vō
Zurich,
verkommen, und ware
darumb
sy unns dan
volkommen
und gnuͤgsā
quittung ✳ gebenn hatte
uffgericht ist,
so geloben und versprechen wir by unnser̄
guͤtten trùwen,✳
in ansechung irer getrùwen diensten, ✳
so sy wyl irer
verwaltung
dem gotzhusz
bewysen,
hatten
das wir derselbē frowe ✳
äptissin von irs abzugs und ùbergaͤbung
und guͤtter dienstē
will wegen ✳ von diszhin alle jar zuͤ
rechtē libding alls lang sy by in laͤben
ist jaͤrlichen uszrichtē und geben wellē
hundert guldin unnsereˀ werung ✳ ùff zilē
und tagen alls harnach bestimpt, ✳ namlich zuͤ jeder fronvasten funff und
zwenzygk guld₎ bemeldter werung,
das in sum̄ jedes jars bringt jc✳ guldin,
die soll ir oder irē wùssenthafftē bottē
und gwalthabern ✳ ein jeder hoffmeyster
zû Kungsveld₎,
so je zuͤ zytē in unnsern namē da sin
wirt, ✳ uszrichten und guͦttlich
usz des gotzhus
gueter
bezalen sol
ane irē costen. ✳ und valltend die erste
bezalung nechster fronvastē zuͤ pfingsten
unnd danenthin jeder fronvastē ✳ bys end
irer wyl ✳
der selbē frouw Katherinnē
und nitt weyter ✳ fûrer, ✳ alles
nach lybdings recht, ✳ alles erberlich,
uffrecht und ane gevaͤrde. ✳ in krafft disz brieffs,
den wir zuͤ sicherheitt, ✳ unns des inhalltes
ubersagenge, ✳ mitt unnserˀ anhangendeˀ secret
bewart habē. ✳ beschechē sontag der
allten vasznach 1528. ✳
wir, der schulth̄s und rat
zuͤ Bernn, thuͤnd kund unnd bekennē
offennlich mitt disem brieff, ✳ wie woll
die erwurdige frouw ✳ Katherin Trucksaͤssin
von Waldtpurg, aͤptissin zuͤ Kungsvelldē,
unns und quittiert hatt umb aller anprachē,
so sy habē
moͤcht
uff das gotzhusz Kungsvelldē, ✳
alles nach uszwysung des quittung brieffs,
den wir deshalb in hends haben, ✳ desterminder nitt sidmal die iɉc ✳ guldin libdings,
so sy sagt in das closter gebracht haben, ✳
in der quittantz gemeldet und aber
ira
nitt
entricht und bezallt sind, ✳ so versprechen
wir, ir dieselbē annderhalb hundert
guldin
✳ Rinisch
in jares frist von dato disz ✳
an ir engeltnùsz uszzerichtē und ane
inert widerred ze geben, ✳ wann sy unns
dise verschribung widerumb zuͤestellt,
damitt der quittung ✳ brieff umb all ✳
sachen volkōmen
jetz uffgericht volkomē ✳
unnd bestandig belybe ✳
jetzmal vol kōmencklich uffgericht
bestanndig belybe. ✳ des zuͤ
zugnusz mitt unnserˀ uffgedrucktē
sigell verwart. beschechē sontag
der alltē vasznacht 1528. ✳
alt fastn: 1528 .
✳
1528 , März 1 .
F. Aargau .
qùittantz
libding ✳
aͤptissin